KOMISIJOS REGLAMENTAS (EB) Nr. 2199/2004
2004 m. gruodžio 10 d.
iš dalies keičiantis Reglamentą (EEB) Nr. 3846/87, nustatantį žemės ūkio produktų, kuriems skiriamos eksporto grąžinamosios išmokos, nomenklatūrą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo( (1)), ypač į jo 18 straipsnį, ir į kitų reglamentų dėl bendro žemės ūkio produktų rinkų organizavimo atitinkamas nuostatas,
kadangi:
(1)
1987 m. gruodžio 17 d. Komisijos reglamento (EEB) Nr. 3846/87, nustatančio žemės ūkio produktų, kuriems skiriamos eksporto grąžinamosios išmokos( (2)), 3 straipsnio paskutinėje pastraipoje numatyta, kad, laikantis žemės ūkio produktų eksporto tvarkos reguliavimo nuostatų, 2005 m. sausio 1 d. turi būti skelbiama nesutrumpinta grąžinamųjų išmokų nomenklatūros redakcija.
(2)
Turi būti atsižvelgta į reglamentu (EB) Nr. 1810/2004( (3)) įvestus kombinuotosios nomenklatūros, įsigaliojančios nuo 2005 m., susijusios su kiauliena, Tokay vynu, apelsinais, obuoliais ir geltonosiomis razinomis (sultanas), pakeitimus ir turi būti atitinkamai priderinta grąžinamųjų išmokų nomenklatūra.
(3)
Šiame reglamente numatytos priemonės atitinka visų susijusių vadybos komitetų nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3846/87 iš dalies keičiamas taip:
1.
I priedas yra pakeičiamas šio reglamento I priedu.
2.
II priedas yra pakeičiamas šio reglamento II priedu.
2 straipsnis
Šis reglamentas įsigalioja 2005 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 10 d.